open-index/open-wikipedia-markdown huggingface dataset:
Danubius Octet Singers

náhľad|Danubius Octet Singers
**Danubius Octet Singers** je mužské spevácke okteto, zameriavajúce sa na interpretáciu klasickej zborovej tvorby. Teleso bolo založené dirigentom Danielom Simandlom v roku 2013 a združuje osem profesionálnych spevákov, členov popredných zborových telies, pôsobiacich v Bratislave a vo Viedni.

Danubius Octet Singers sa zameriava predovšetkým na interpretáciu slovenskej, českej a slovanskej mužskej zborovej tvorby. Od svojho založenia teleso pravidelne účinkuje na hudobných festivaloch a koncertoch doma i v zahraničí. Významným tvorivým počinom sú tematické hudobno-literárne pásma k výročiam osobností slovenských a českých dejín, ako napr. Ľudovíta Štúra, Jozefa Miloslava Hurbana, Emy Destinnovej, či Milana Rastislava Štefánika. Danubius Octet Singers taktiež spolupracuje s významnými slovenskými hercami a recitátormi, napr. s Božidarou Turzonovovou, Jurajom Sarvašom, Jozefom Šimonovičom, Jurajom Hrčkom.

## Najvýznamnejšie koncerty

## Diskografia

## Referencie


## Externé odkazy
* 

Kategória:Slovenské spevácke zbory
Formula E 2014–15

**Sezóna 2014–15 [[Formula E|Formuly E]]** bola prvou sezónou šampionátu elektrických formulí, ktoré organizuje Medzinárodná automobilová federácia (FIA). Pozostávala z jedenástich pretekov, začala 13. septembra 2014 pretekmi v Pekingu a skončila 28. júna 2015 pretekmi v Londýne. Nelson Piquet Jr. sa stal vôbec prvým šampiónom jazdcov elektrických formulí.

## Zloženie tímov

## Kalendár

## Výsledky a umiestnenie
### Výsledky

### Šampionát jazdcov

### Šampionát tímov

## Referencie

Kategória:Sezóny Formuly E
Mikroskopická čierna diera

**Mikroskopické čierne diery** sú hypotetické drobné čierne diery, pri ktorých hrajú dôležitú úlohu kvantovo mechanické efekty. Tieto čierne diery majú menšiu hmotnosť ako hviezdy a názov bol zavedený v roku 1971 Stephenom Hawkingom. 
Je možné, že takéto kvantové prvotné čierne diery boli vytvorené v prostredí s vysokou hustotou ranného vesmíru, prípadne v následných fázových prechodoch. Môžu byť pozorované astrofyzikmi cez častice ktoré budú emitovať Hawkingovo žiarenie.
Niektoré hypotézy ktoré zahŕňajú dodatočné rozmery predpokladajú žeby mohli vytvoriť čierne diery s energiami menšími ako 1 TeV, ktoré sú bežné v urýchľovačoch ako je veľký hadrónový urýchľovač častíc v CERNu. Hoci by sa takéto čierne diery okamžite vyparili alebo zanechali veľmi slabo interagujúce zvyšky.

## Minimálna hmotnosť čiernej diery
V podstate môže mať čierna diera akúkoľvek hmotnosť rovnú alebo vyššiu ako je Planckova hmotnosť (to je asi **2,2 kg** alebo **22 mikrogramov**). Na vytvorenie čiernej diery musí byť dostatočná koncentrácia hmoty alebo energie. Úniková rýchlosť musí prevyšovať rýchlosť svetla. Tento stav udáva Schwarzschildov polomer, ktorý sa dá vypočítať ako :
:R_S = \frac{2GM}{c^2}
kde: 
***G** je gravitačná konštanta
***c** je rýchlosť svetla
***M** je hmotnosť čiernej diery
Na druhej strane Comptonova vlnová dĺžka :  \lambda = \frac{h}{m c}, \  kde  je Planckova konštanta, predstavuje minimálnu veľkosť oblasti v ktorej môže byť lokalizovaná hmotnosť .
Pre dostatočne malú hmotnosť  je redukovaná Comptonova vlnová dĺžka :\bar \lambda=\frac{\hbar}{m c}, kde **ħ** je redukovaná Planckova konštanta viac ako polovica Schwarzchildovho polomeru, pre ktorú neexistuje popis čiernej diery.

Niektoré teórie dnešnej fyziky ako je napríklad teória strún dáva možnosť jednoduchším modelom na vytvorenie mikroskopických čiernych dier vďaka dodatočným rozmerom. Vo vyšších priestorových rozmeroch sa gravitačná sila zvyšuje rýchlejšie s klesajúcou vzdialenosťou ako v troch rozmeroch. Pri špeciálnych konfiguráciách dodatočných rozmeroch môže tento efekt znížiť Planckove jednotky do rozsahu TeV.

## Umelé mikroskopické čierne diery
Pri trojrozmernej gravitácii je minimálna energia mikroskopickej čiernej diery **10<sup>19</sup> GeV**, ktorá by mala byť stlačená do priestoru Planckových dĺžok. To je za hranicami možností dnešnej technológie. Odhaduje sa, na zrazenie dvoch častíc na Plankových dĺžkach, v súčasnosti dosiahnuteľnom magnetickom poli, by vyžadoval kruhový urýchľovač v priemere 1 000 svetelných rokov. Veľký hadrónový urýchľovač má dnes energiu 14 TeV pre protón-protónovú kolíziu a 1 150 TeV pre Pb-Pb kolíziu.
Hawkingov výpočet a všeobecne kvantová mechanika predpovedajú, že mikroskopické čierne diery sa odparujú takmer okamžite.
Virtuálne mikroskopické čierne diery navrhol v roku 1995 Stephen Hawking a  Fabio Scardigli ako súčasť teórie veľkého zjednotenia, ktorá by mohla byť kandidátom na kvantovú gravitáciu.

## Zdroj

Kategória:Čierne diery
Kategória:Hypotetické astronomické objekty
UNM

**UNM** môže byť:
* skratka pre:
** Univerzitná nemocnica Martin
** University of New Mexico
** Universidad Nacional de México, bývalý názov pre Universidad Nacional Autónoma de México
** Universidad Nacional de Misiones
** Universidad Nacional de Moreno
** poisťovaciu spoločnosť Unum Group na burze New York Stock Exchange, pozri Unum Group
* skratka ISO 639-3 pre jazyk unami, pozri unami (jazyk)
Ján Boronkai

**Ján Boronkai** (staršie: Ján Boronkay; * 29. august 1782, Veľké Sľažany – † 7. jún 1844, Bratislava) bol vrábeľský palatín arcibiskupskej stolice predialistov, zástupca palatína Tekovskej stolice a cisársko-kráľovským radcom.

## Život
Ján bol cisársko-kráľovským radcom. V roku 18161824 bol druhým podžupanom Tekovskej stolice. V roku 18241828 bol prvým podžupanom Tekovskej stolice. Od roku 1820 sa stal palatínom vrábeľskej stolice predialistov.

Na mieste starej osady pri Lúčnici nad Žitavou dal Ján vybudovať majer. V roku 1844 v tomto majeri boli ubytovaní štyria ľudia (vojaci) a ustajnené mali dva kone. Tento majer od roku 1844 spravoval Jánov synov Ladislav. A od roku 1911 vnučka Mária Boronkaiová (18611940).

Pochovaný je v rodinnej krypte na cintoríne v Lúčnici nad Žitavou.

## Rodina
Jeho manželka sa volala Johanna rodená Barossová (12. mája 1794 Vajka nad Žitavou – 26. júla 1850 vo Vajke nad Žitavou). Svadbu mali vo Vajke nad Žitavou 14. mája 1810.

Ďalší synovia: Karol Boronkai (1812 Vajka nad Žitavou – 14. marca 1858 Budapešť) a Rudolf Boronkai (1822 vo Vajke nad Žitavou – 16. apríla 1883 Budapešť). Jánovi rodičia: Štefan Boronkai a Ester Tajnajová.

## Referencie

## Zdroje
* TRUBÍNI, Jozef: Vráble, 1994.
* Štátny archív v Ivanke pri Nitre, Kongregačné písomnosti Tekovskej župy

Kategória:Osobnosti zo Sľažian
Oxetán

**Oxetán** je heterocyklická organická zlúčenina. Skladá sa z štvorčlánkového reťazca, ktorý obsahuje 3 atómy uhlíka a 1 atóm kyslíka. Testy na zvieratách dokázali, že oxetán má karcinogénne účinky.
## Príprava
Najbežnejší spôsob prípravy je reakcia 3-chlórpropylacetátu s hydroxidom draselným prebiehajúcej pri 150 až 200 °C.
Výťažok z tákehoto spôsobu prípravy je približne 40%, pretože pri tejto reakcii vzniká množstvo vedľajších produktov.
450x450px
## Paklitaxel
Paklitaxel je prírodne sa vyskytujúca zlúčenina, ktorá obsahuje oxetánový reťazec. Vedci sa začali o paklitaxel zaujímať, kvôli jeho nezvyčajnej štruktúre a jeho úspešnom využití pri liečbe rakoviny. Reťazec oxetánu je podstatná časť štruktúry zlúčeniny, ktorá jej umožnuje naviazať sa na mikrotubuly a zastaviť tak delenie buniek. Vedcom však ešte nie je známe ako prebieha reakcia v prírode, preto ešte niesú paklitaxel schopný syntetizovať.
## Referencie

* Molbase MSDS
* Oxetán na PubChem


Organické zlúčeniny
Piperidín

**Piperidín** alebo **azinán** je heterocyklická organická zlúčenina so Sumárnym vzorcom C5H11N. Je to 6-článkový nasýtená zlúčenina, ktorá obsahuje 5 metylénových skupín (CH2) a jednu amínovú skupinu (NH). Názov zlúčeniny pochádza z latísnkeho slova *piper*, ktoré v preklade znamená piepor. Piperidín je bežná organická zlúčenina, ale piperidínové jadro sa často vyskytuje v štruktúre mnohých alkaloidov a farmaceutík.
## Príprava
Piperidín prvýkrát syntetizoval v roku 1850 škótsky chemik Thomas Anderson a o dva roky neskôr ho nezávsle od neho pripravil francúzsky chemik Auguste André Thomas Cahours, ktorý ho aj pomenoval.Obidvaja ho pripravili reakciou piperínu s kyselinou dusičnou.
Priemyselne sa vyrába hydrogenáciou pyridínu, väčšinou za použitia sulfidu molybdeničitého ako katalyzátoru.
C5H5N + 3 H2 → C5H10NH
Takisto sa dá pripraviť pomocou Birchovej redukcie pyridínu sodíkom v etylalkohole
## Výskyt v prírode
Piperidínové jadro sa vyskytuje v mnohých prírodných alkaloidov, ako napríklad piperín (z ktorého bol prvýkrát pripravený), ktorý je zodpovedný za pálivú chuť pieporu čiernemu. Takisto sa vyskytuje v jede solenopsíne mravcov z druhu solenopsis.,v jedovatom alkaloide koniíne vyskutujúcom sa v bolehlave škvrnitom, ktorým bol otrávený Sokrates.
## Reakcie
Piperidín je sekundárny amín, ktorý sa využíva v reakcii na prípravu enamínov z ketónov
Z piperidínu sa dá takisto pripraviť reakciou s chlórnanom vápenatým chlóramín C5H10NCl. Ten sa potom dehydrohalogenáciou vytvára cyklický imín.

## Farmaceutiká obsahujúce piperidínové jadro
Neuroleptiká:
* Haloperidol
* Droperidol
* Melperón
* Risperidón
* Tioridazín
Opioidy:
* Dipipanón
* Fentanyl
* Loperamid
Nootropiká a psychostimulanty:
* Metylfenidát
* Pipradrol
* Desoxypipradrol
## Referencie

Organické zlúčeniny
Heterocyklické zlúčeniny
ŠKF Sereď

**ŠKF Sereď** je slovenský futbalový klub z mesta Sereď hrajúci v tretej najvyššej futbalovej súťaži od sezóny 2022/23. Domáce zápasy hráva na štadióne v Seredi.

## História

Založenie prvého futbalového klubu v Seredi siaha do roku 1914, kedy skupina zanietencov založila mestské mužstvo pod názvom Sereďský športový klub. Presný dátum založenia bol 28. jún 1914. Mestský štadión Sereď bol vybudovaný a otvorený v roku 1962. Historicky prvý postup do najvyššej slovenskej futbalovej súťaže zaznamenali Sereďčania v sezóne 2017/18, keď po zisku druholigového titulu postúpili do najvyššej súťaže, kde sa prvýkrát predstavili v sezóne 2018/19.

### Názvy klubu

* 1914 – **Sereďský športový klub**
* 1950 – **TJ Slavoj Sereď** (*Telovýchovná jednota Slavoj Sereď*)
* 1966 – **TJ Hutnik Sereď**
* 1993 – **ŠKF Sereď** (od sezóny 2021/2022 klub vystupuje aj pod názvom **ŠKF Oriontip Sereď**)

## Úspechy

### Domáce

* **[[2. slovenská futbalová liga]]** *(1993–súčasnosť)*
** *Víťazi (1)*: 2017/18 (Postup)

## Spolupráca

Nasledujúce futbalové kluby spolupracujú so ŠKF Sereď:

*  FKM Nové Zámky (2020–súčasnosť)

## Rivalita

Zápasy s klubmi z okolia mesta Sereď bývajú už tradične nazývané ako regionálne derby. Nazvať sa tak dá hlavne konfrontácia ŠKF Sereď s FC Nitra, FC ViOn Zlaté Moravce – Vráble či FC Spartak Trnava.

## Súpiska a realizačný tím

### Súpiska

 12px|Kapitán klubu

### Realizačný tím

## Tréneri

Zoznam trénerov klubu od roku 2018:

*  Michal Gašparík (2018)
*  Karel Stromšík (20182019)
*  Slavče Vojneski (2019)
*  Roland Praj (20192020)
*  Peter Lérant (2020)
*  František Šturma (20202021)
*  Gergely Geri (2021)
*  Juraj Jarábek (20212022)
*  Eduard Pagáč (20222023)
*  Richard Slezák (2023)

## Referencie

## Externé odkazy
* Oficiálna stránka tímu ŠKF Sereď
* ŠKF Sereď na oficiálnej stránke slovenskej najvyššej futbalovej súťaže
* ŠKF Sereď na stránke Futbalnet

Kategória:ŠKF Sereď
Kategória:Slovenské futbalové kluby
Kategória:Futbalové kluby založené v 1914
Tetrahydrofurán

**Tetrahydrofurán (THF)** alebo **oxolán** je heterocyklická organická zlúčenina. Je to bezfarebná kvapalina, ktorá je miešateľná s vodou. THF je polárny a má veľký rozdiel medzi teplotou topenia a teplotou varu, čo ho robí užitočným rozpúšťadlom. Používa sa najmä ako prekurzor na výrobu polymérov.

## Výroba
Ročne sa vyrobí približne 200 000 ton tetrahydrofuránu. Najbežnejšie sa vyrába pomocou dehydratácie 1,4-butándiolu. Butándiol sa vyrába kondenzáciou acetylénu s formaldehydom a následnou hydrogenáciou. Ďalším spôsobom výroby, ktorý vynašla firma DuPont, je oxidácia n-butánu na anhydrid kyseliny malónovej, z ktorého sa hydrogenáciou za prítomnosti katalyzátoru vyrába THF. Tretím najbežnejším priemyselným procesom na výrobu tetrahydrofuránu je hydroformylácia alylalkoholu a následnou hydrogenáciou na 1,4-butándiol. Tetrahydrofurán sa dá taktiež vyrobiť hydrogenáciou furánu za prítomnosti katalyzátoru. THF je takisto možné vyrobiť z pentózy a jej izomérov aj keď tento spôsob výroby sa používa len zriedkavo.

## Využitie
### Výroba polymérov
Pri reakcii THF so silnými kyselinami vzniká polymér polytetrahydrofurán. Tento polymér sa využíva na výrobu na výrobu syntetických polyuretánových vlákien, ako napríklad Elastan.

### Rozpúšťadlo
Priemyselne sa THF využíva ako rozpúšťadlo pre polyvinylchlorid (PVC). THF je aprotické ropúšťadlo, ktorého pomerná permitivita je 7,6. Je miešatelný s vodou a pri dostatočne nízkych teplotách dokáže vytvárať pevný klatrát.

Často sa využíva pri analýze polymérov, napríklad na ich rozpúšťanie pred určením ich molekulovej hmotnosti pomocou gélovej chromatografie. Takisto sa dá využiť na rozpustenie zaschnutého PVC lepidla a na odmasťovanie a čistenie rôznych kovových predmetov. Svoje využitie má napríklad aj pri 3D tlači. Pokiaľ sa na tlač používa polymér PLA, THF sa môže použiť na prečistenie upchatých častí tlačiarne a takisto sa s ním dá výtlačku dodať lesk.

### Laboratórne využitie
THF je obľúbené a často využívané laboratórne rozpúšťadlo. Je viac zásaditý ako dietyléter a preto vytvára silnejšie komplexy s lítnymi a horečnatými katiónmi a s bórovodíkom. Takisto sa často využíva ako rozpúšťadlo pri hydroborácii ,rozpúšťadlo pre organokovové zlúčeniny a pre grignardove činidlá. Pokiaľ sa THF používa pri reakciách, ktoré sú citlivé na prítomnosť vody (napríklad s určitými organokovovými zlúčeninami), musí sa z neho odstrániť voda, väčšinou viacnásobnou destiláciou alebo pomocou molekulových sít.
## Bezpečnosť
Tetrahydrofurán je nízko toxická zlúčenina, porovnatelnú s acetónom. Keďže dokáže rozpustit latex väčšinou sa s ním pracuje v nitrilových alebo neoprénových rukaviciach.

Najnebezpečnejšie na THF je jeho reakcia s kyslíkom, pri ktorej vznikajú výbušné peroxidy. Tento problém sa potláča stabilizáciou pomocou butylhydroxytoluénu. THF sa preto nikdy úplne všetok nedestiluje, aby sa predišlo koncentrovaniu výbušných peroxidov.

## Referencie

Kategória:Heterocyklické zlúčeniny
Kategória:Étery
Futsal na Juhoamerických hrách 2018

**Futsal na Juhoamerických hrách 2018** bol futsalový turnaj v rámci multišportového podujatia Juhoamerických hier 2018. Konal sa v troch bolívijských mestách: Entre Ríos, Chimoré a Villa Tunari, všetky v departmente Cochabamba, v dňoch od 26. mája8. júna 2018, za účasti 6 mužských a 5 ženských tímov. Futsalový turnaj pod správou FIFA sa na hrách organizuje od roku 2002 a toto bolo jeho 5. vydanie, pričom ženský turnaj mal premiéru. Zápasy sa odohrali v štyroch dejiskách: Coliseo de Chipiriri, Coliseo de Entre Ríos, Coliseo Municipal de Chimoré a Coliseo de Puerto Villarroel (oba v Chimoré). Víťazom v mužskej i ženskej kategórii sa stali družstvá Kolumbia.

## Účastníci

;Muži

Poznámka: Číslo v zátvorke udáva umiestnenie vo svetovom futsalovom rebríčku k júlu 2018.

;Ženy

## Výsledky
### Muži

----

### Ženy

## Konečné poradie

;Muži

;Ženy

## Referencie

## Externé odkazy
* Oficiálna stránka Juhoamerických hier 2018  
* Oficiálna stránka Juhoamerickej futbalovej konfederácie //

## Zdroje
* Futsalový turnaj na stránke Juhoamerických hier 2018  
* Juhoamerické hry 2018 na stránke futsalplanet.com 
* Mužský a ženský futsalový turnaj Juhoamerických hier 2018 na stránke rsssf.com 

Kategória:Futsal v 2018
Kategória:Futsal na Juhoamerických hrách
Kategória:Juhoamerické hry 2018
Žigmund Esterházi

**Žigmund Esterházi** (* 30. december 1626, Šopron - † 1692, Szombathely) bol uhorský barón, protiturecký bojovník, vrábeľský hradný kapitán a krajinský poverenec pre Považie.

## Život
Bol dôstojníkom a protitureckým bojovníkom. Roku 1683 bol zajatý Imrichom Tökölim. Od roku 1685 sa stal kapitánom pevnosti a protitureckého prezídia vo Vrábľoch. Vo Vrábľoch pôsobil do roku 1687. Potom sa stal krajinským poverencom pre Považie. V čase keď bol zajatý, zastával jeho funkcie Daniel Esterházi, syn jeho brata Michala, plukovníka. Avšak už roku 1685 sa opäť ujal svojho úradu. 

V roku 1652 sa zúčastnil slávnej bitky pri Veľkých Vozokanoch, kde velil 745 vojakom z pevnosti Nové Zámky spolu s plukovníkom Walterom. Jeho bratia – Tomáš Esterházi, levický kapitán, a Gašpar Esterházi zahynuli v tejto bitke.

## Rodina
Syn baróna Daniela Esterháziho a matky Judith Rumy de Rum. 

## Referencie

## Zdroje
* TRUBÍNI, Jozef: Vráble, 1994.
* Maďarský krajinský archív v Budapešti

Kategória:Osobnosti z Vrábeľ
Žigmund
Kategória:Narodenia 30. decembra
Kategória:Narodenia v 1626
Kategória:Slovenskí šľachtici
Kategória:Uhorskí šľachtici
Kategória:Úmrtia v 1692
Kategória:Osobnosti zo Šopronu
Jang Wang

**Jang Wang** (* 24. september 1994, An-chuej, Čína) je slovenský stolný tenista, ktorý reprezentoval Slovensko na Letných olympijských hrách 2016. Slovenské občianstvo má od 25. mája 2011.

## Kariéra
Wang sa športu sa venuje od roku 1997. Na Slovensko ho priviedol Ján Skala z holíčskeho klubu.

V roku 2011 bol na juniorských majstrovstvách sveta obvinený, že má v skutočnosti o 4 roky viac a zo súťaže musel odstúpiť. Neskôr sa mu podarilo svoj vek dokázať. So Stavoimpexom Holíč vyhral majstrovstvá Slovenska v tímoch v roku 2011. V sezóne 2011/2012 so Stavoimpexom získal 2. miesto. Od sezóny 2012/2013 pôsobil v tíme TTC matec Frickenhausen nemeckej Bundesligy.

Počas Letných olympijských hrách 2012 v Londýne bol prvým náhradníkom.

V januári 2011 uznala Medzinárodná stolnotenisová federácia Slovenskému stolnotenisovému zväzu Wangov vek. Okrem potvrdení z čínskej ambasády podstúpil aj vyšetrenie hustoty kostí. V roku 2014 sa stal majstrom Slovenska v dvojhre. Peter Šereda po finálovom zápase poznamenal: „*Opäť sa ukázalo, že vybojovať posledný bod je to najťažšie. Wang je obranár a na to nie sme na Slovensku veľmi zvyknutí. Má vynikajúci pohyb, hrá uvoľnene. Je zdravo drzý, čo dokazuje v koncovkách. Za dôležitého stavu sa nebojí zahrať ťažké údery.*“

Na Letných olympijských hrách 2016 v Riu v prvom kole porazil Marcosa Madrida z Mexika 4:1. V Riu skončil v 2. kole, keď ho porazil Quadri Aruna. Vtedy bol na 51. priečke svetového rebríčka. 

V roku 2018 sa stal majstrom Slovenska v dvojhre. Vo finále vyhral nad Petrom Šeredom 4:1. 

V júli 2018 bol na 78. mieste svetového rebríčka Medzinárodnej stolnotenisovej federácie ako 2. Slovák po Ľubomírovi Pištejovi (65. miesto). Zatiaľ najvyššiu priečku mal v júni 2016, kde obsadil 46. miesto.

Na Letných olympijských hrách 2024 v Paríži opäť súťažil v dvojhre. Zo súťaže vypadol v 1. kole v súboji so súčasne najlepším hráčom, Číňanom Čchu-čchin Wangom, prehral 11:7, 3:11, 4:11, 9:11 a 4:11 na sety.

## Referencie

Kategória:Slovenskí stolní tenisti
Kategória:Slovenskí olympionici
Kategória:Stolní tenisti na Letných olympijských hrách 2016
Kategória:Stolní tenisti na Letných olympijských hrách 2020
Kategória:Stolní tenisti na Letných olympijských hrách 2024
Copa América 2019

**Copa América 2019** bol 46. ročník Copa América. Turnaj sa konal od 14. júna do 7. júla 2019 v Brazílii. Hral sa na 5 štadiónoch v 5 rôznych mestách a na rozdiel od 45. ročníka sa turnaja zúčastnilo len 12 tímov.

## Štadióny
Dňa 14. júna 2018 oznámil podpredseda CBF Fernando Sarney, že sa bude hrať v piatich mestách: Salvádor, Rio de Janeiro, São Paulo, Belo Horizonte a Porto Alegre, v piatich mestách, na šiestich štadiónoch.


## Tímy
Okrem všetkých desiatich národných tímov CONMEBOL, ktoré majú nárok na účinkovanie na turnaji, zúčastnili sa aj 2 ďalšie tímy AFC. CONMEBOL spočiatku plánoval usporiadať 16-tímový turnaj. Dňa 16. marca 2018 CONMEBOL zverejnil tri tímy z CONCACAF a tri tímy z AFC. Dňa 12. apríla 2018 bolo oznámené, že Katar, hostiteľ Majstrovstiev sveta vo futbale 2022, prijal pozvanie na účasť na turnaji. Dňa 4. mája 2018 CONMEBOL oznámil, že turnaj sa bude hrať s 12 tímami, rovnako ako predchádzajúce vydania od roku 1993 (okrem roku 2016), pričom dva hosťovské tímy budú z Kataru a Japonska z AFC.

Katar bol prvý arabský národ, ktorý hral na turnaji, zatiaľ čo Japonsko mal už svoje druhé vystúpenie na turnaji od roku 1999. Bola to tiež prvá Copa América, na ktorej neúčinkoval žiadny tím CONCACAF.

*  Argentína
*  Bolívia
*  Brazília (hostiteľ turnaja)
*  Čile (obhájca titulu)
*  Kolumbia
*  Ekvádor
*  Japonsko (pozvaný tím)
*  Paraguaj
*  Peru
*  Katar (pozvaný tím)
*  Uruguaj
*  Venezuela

## Skupinová fáza
V skupinovej fáze boli mužstvá rozdelené do troch štvorčlenných skupín. Do štvrťfinále postúpili prvé 2 mužstvá v skupinách a 2 najlepšie tímy na tretích miestach.

### Skupina A



### Skupina B



### Skupina C



### Umiestnenie tímov na tretích miestach

Pravidlá klasifikácie: 1.) Body; 2.) Gólový rozdiel; 3.) Strelené góly; 4.) Rozlosovanie

## Play-off

### Štvrťfinále

### Semifinále

### O 3. miesto

### Finále

## Vysielacie práva TV
Televízne vysielacie práva pre územie Slovenska na ročník 2019 získala športová stanica Orange Šport, ktorá naživo vysielala všetkých 26 zápasov futbalového turnaja.

## Referencie

## Zdroje
* 

2019
Kategória:Futbal v 2019
Kategória:Futbal v Brazílii
Kategória:Športové podujatia v Brazílii
Kategória:2019 v Brazílii
Guitar Gangsters & Cadillac Blood

***Guitar Gangsters & Cadillac Blood*** je tretí štúdiový album dánskej heavy metalovej skupiny Volbeat. Album sa dostal na 1. miesto v dánskych aj fínskych albumových rebríčkoch, zostávajúc na predchádzajúcom mieste tridsať po sebe idúcich týždňov, kým sa na ňom na krátky čas neobjavil aj v roku 2014.  Album sa tiež vysoko umiestnil v rebríčkoch viacerých ďalších krajín. Tento album je pokračovaním veľmi úspešného druhého albumu skupiny, ktorý dosiahol platinový status v Dánsku a výrazne zvýšil popularitu skupiny Volbeat v Dánsku, ako aj značne zvýšil popularitu v blízkych krajinách.

Niekoľko piesní vyšlo ako single albumu: „Maybellene i Hofteholder“, „Mary Ann's Place“ a „We“. „Maybellene i Hofteholder“ sa ukázal ako veľmi úspešný v rodnej krajine skupiny Volbeat, Dánsku, zostávajúc v dánskych rebríčkoch počas 12 týždňov a prípadne dosahujúci 5. miesto. Pre skladbu tiež vytvorili hudobné video.

Druhý singel albumu, „Mary Ann's Place“, sa taktiež umiestnil v rebríčkoch v Dánsku; aj keď nebol tak úspešný ako predchádzajúci singel. Dosiahol len 35. miesto v dánskom rebríčku a vydržal tu 3 týždne. Skladba je pútavá pre pokračovanie príbehu rodiny Nessovcov, ktorý začal na debutovom albume s piesňami „Danny & Lucy (11PM)“ a „Fire Song“ a pokračoval v predchádzajúcom albume skupiny s piesňou „Mr. & Mrs. Ness“. „Mary Ann's Place“ sa ukáže ako posledná nahrávka v príbehu, kým sa na ôsmom štúdiovom albume skupiny Volbeat, *[[Seal the Deal & Let's Boogie]]*, vydala takmer o 8 rokov neskôr skladba „You Will Know“. Pre skladbu, ktorá kronikuje vyššie spomínaný príbeh od začiatku, bolo vytvorené hudobné video.

Skladba „We“ tiež vyšla ako singel a bol pre ňu vytvorený aj videoklip, ale skladbe sa nepodarilo umiestniť v rebríčku. 

*Guitar Gangsters & Cadillac Blood* obsahuje 14 nových skladieb, vrátane coververzie skladby Jimmyho Worka ako bonusovej skladby vo všetkých vydaniach nahrávky (táto skladba, „Making Believe“, bola tiež nahraná skupinou Social Distortion na ich albume *Somewhere Between Heaven and Hell*, pôvodne napísaná a vytvorená Jimmym Workom. Coververzia od skupiny Volbeat bola založená na verzii od skupiny Social Distortion). Sedem skladieb zdieľa bežnú lyrickú tému, ktorá bude pokračovať v budúcich nahrávkach, umelecké diela sú tiež založené na tomto príbehu. Obal a umelecké diela sú dielom Karstena Sanda. Album bol nahraný v štúdiu Jacoba Hansena, Hansen Studios. Hansen tiež produkoval dve predchádzajúce nahrávky.

„Still Counting“ sa znovu objavila na *[[Beyond Hell / Above Heaven]]*. Dňa 21. júla 2012 bola „Still Counting“ skladbou číslo jedna v *[[Billboard]]* rebríčku Hot Mainstream Rock Tracks.

## Zoznam skladieb
Všetky skladby sú napísané Michaelom Poulsenom, okrem tých kde je napísané inak.

## Obsadenie
;Volbeat
* Michael Poulsen - vokály, rytmická gitara
* Anders Kjølholm - basgitara
* Jon Larsen - bicie
* Thomas Bredahl - sólová gitara

## Umiestnenie

## Referencie

## Zdroj
*

Kategória:Hudobné albumy z 2008
Kategória:Albumy skupiny Volbeat
Beatallica

**Beatallica** americká recesistická hudobná skupina, ktorá miesi spolu hudbu skupín The Beatles a Metallica. 

Ich piesne sú najčastejšie prepojenými skladbami The Beatles a Metallica, ktoré majú príbuzné názvy: napríklad ich nahrávka „The Thing That Should Not Let It Be“ skutočne kombinuje piesne „Let It Be“ (Beatles) a „The Thing That Should Not Be“ (Metallica), pieseň „And Justice for All My Loving“ je reálne zložená z „…And Justice for All“ (Metallica) a „All My Loving“ (Beatles). Niekedy sa stáva, že skupina nahrá pieseň The Beatles ako základ s modifikovaným textom. Texty skladieb tématický balancujú medzi dvoma piesňami, príležitostne sa stane, že nevychádzajú zo žiadnej, no v komickej rovine odkazujú na heavy metalovú hudbu, komunitu metalových fanúšikov či témy, ktoré rieši v svojej tvorbe kapela Metallica. Zatiaľ čo rytmika a melódia sú zvyčajne vychádza z The Beatles, hudba je hraná v metalovom štýle, v ktorom sú zakomponované štýlové rífy a gitarové sóla charkteristické pre Metallicu. Neustále vtipkovanie, ktoré je v textoch kritizuje zmodernizovaný metalový žáner, glam metal, ktorý prezentuje využitím thrash metalovéhu spôsobu glorifikácie krvavých tém. V ich verzii skladby „I Want to Hold Your Hand“ s názvom „I Want to Choke Your Band“ („Chcem zaškrtiť vašu kapelu“) sa nachádza jeden z príkladov, kedy sa kriticky vyjadrujú ku glam metalu. Napriek tomu, že okolo kapely Beatallica vznikajú v médiách určité nedorozumenia, skupina Metallica sa viackrát kladne vyjadrila o ich komediálnom štýle.

## Členovia, pôvodní členovia, špeciálni hostia

## Discography
Do roku 2007, boli nahrávky skupiny Beatallica k dispozícii na stiahnutie vo formáte MP3 a FLAC.
* (2001) *[[A Garage Dayz Nite]]* (EP)
* (2004) *[[Beatallica (album)|Beatallica]]* (EP)
* (2007) *[[Sgt. Hetfield's Motorbreath Pub Band]]* (úplná verzia)
* (2008) *[[All You Need Is Blood]]* (Maxi-single)
* (2009) *[[Masterful Mystery Tour]]* (úplná verzia)
* (2009) *[[Winter Plunderband]]* (EP)
* (2013) *[[Abbey Load]]* (úplná verzia)

## Referencie

Kategória:Hudobné skupiny USA
Kategória:The Beatles
Kategória:Metallica
Libido

**Libido** môže byť (spravidla v psychológii):
*a) v psychoanalyze (S. Freud): sexuálna energia tvoriaca základ všetkých prejavov sexuality a zameraná na získanie rozkoše erogénnych zón, energia sexuálneho pudu, sexuálna túžba (ako kvantitatívne pôsobiaca sila), energia lásky človeka; b) v analytickej psychológii (C. G. Jung): psychická energia tvoriaca základ všetkých psychických prejavov, všeobecná životná sila (životná energia, životná vôľa) človeka, pozri libido (Freud a Jung)
*túžba po ukojení pohlavného pudu; potreba (či pud) pociťovať sexuálnu rozkoš; chlípnosť; sexuálne alebo erotické želanie či vzrušenie; sexuálna túžba, pozri napr. sexuálna túžba
*pohlavný pud
*príjemný pocit, ktorý sprevádza sexuálne vzrušenie
*drive (ako psychologický a biologický pojem)
*pud, vášeň, náklonnosť

## Zdroje
Montmartin-sur-Mer

**Montmartin-sur-Mer** môže byť:
* francúzsky kantón, pozri Montmartin-sur-Mer (kantón)
* francúzska obec, pozri Montmartin-sur-Mer (obec)
Drajv

**Drajv** (iné názvy: **drive**, **driv** [vyslov: drajv]; angl. *drive*) môže byť:
*v informatike: 
**1. [angl. *physical drive*]: interné alebo externé (elektrické, magnetické a mechanické) zariadenie počítača, ktoré (aspoň keď je aktívne) obsahuje pamäťové médium typu hromadná pamäť (v užšom zmysle len disk alebo disketu) a vykonáva zápis dát naň a čítanie dát z neho, synonymá: mechanika, (fyzická) jednotka, [podľa bývalej ČSN:] pohon, pozri mechanika (počítač)
**2. [angl. *logical drive*]: časť zariadenia z bodu 1 majúca samostatné označenie a spravovaná počítačom ako keby to bola nezávislá jednotka, synonymum: logická jednotka, pozri logická jednotka
*v psychológii: základná motivujúca sila organizmu; sila, smer s intenzita pudových sklonov; vnútorný stav organizmu pri jeho ohrození alebo pri neuspokojení niektorej základnej potreby (pojem drive vznikol nepresným prekladom Freudovho nemeckého slova Trieb [po slovensky pud] do angličtiny), pozri drive (psychológia)
*v športe:
** všeobecne: 
***horné podanie v loptových hrách
***prudký úder do lopty (s hornou rotáciou lopty)
** v tenise: prudký útočný úder forhendom alebo bekhendom hraný takmer bez rotácie alebo len s malou hornou rotáciou lopty, pozri drajv (tenis)
** v golfe: prudký úder zhora, pozri drajv (golf)
** v stolnom tenise: úder s hornou rotáciou, pri ktorom loptička letí zhora nadol, pozri drajv (stolný tenis)
** vo volejbale: prudko letiaca lopta po jej vrchnom odbití jednoručne z čelného alebo bočného postavenia, pozri drajv (volejbal)
*v hudbe: rytmický prvok džezu, v rámci ktorého je bez zrýchľovania tempa predčasným začiatkom hry vzbudzovaný pocit zrýchlenia rytmu, pozri drajv (džez)
*neologizmus: dynamika, švih, živosť, svieži rytmus, odpich

**Drive** môže byť aj:
*skladba americkej skupiny The Cars, pozri Drive (singel)

## Zdroje
Hartmut Michel

**Hartmut Michel** (* 18. júl 1948, Ludwigsburg, Nemecko) je nemecký chemik.

Študoval na Univerzite Tübingen. Od roku 1987 je vedúcim oddelenia molekulárnej biológie membrán na Inštitúte Maxa Plancka pre biochémiu v Mníchove a profesorom na Goethe-Universität Frankfurt.

V roku 1988 získal spolu s Johannom Deisenhoferom a Robertom Huberom Nobelovu cenu za chémiu za ich práce o trojrozmernej štruktúre centier fotosyntézy.

## Referencie


## Zdroj

Kategória:Nemeckí biochemici
Kategória:Nemeckí biológovia
Kategória:Nemeckí nositelia Nobelovej ceny
Kategória:Nemeckí chemici
Kategória:Nositelia Nobelovej ceny za chémiu
Kategória:Členovia United States National Academy of Sciences
Kategória:Zahraniční členovia Kráľovskej spoločnosti
Kategória:Osobnosti z Ludwigsburgu
Kategória:Absolventi Eberhard Karls Universität Tübingen
Kategória:Vyučujúci na Goethe-Universität Frankfurt
Benzoan sodný

**Benzoan sodný** je organická zlúčenina, ktorá sa používa ako konzervačná látka. E číslo tejto látky je **E211**. Je to sodná soľ kyseliny benzoovej. Pripraviť sa dá pomocou reakcie medzi hydroxidom sodným a kyselinou benzoovou.

## Výroba
Priemyselne sa benzoan sodný vyrába neutralizáciou kyseliny benzoovej, ktorá sa vyrába čiastočnou oxidáciou toluénu s kyslíkom

## Využitie

### Konzervačná látka
Benzoan sodný sa najčastejšie používa v kyslých jedlách ako napríklad sýtené nápoje (obsahujú kyselinu uhličitú), lekváry a ovocné džúsy (kyselina citrónová), nakladané uhorky (kyselina octová). V kyslých jedlách sa používa, pretože sa v nich ľahšie reaguje a vytvára kyselinu benzoovú, ktorá bráni rastu baktérií a plesní. Takisto sa používa ako konzervačná látka v niektorých kozmetických výrobkoch a liekoch. Kyselina benzoová sa priamo používa málokedy, kvôli jej nízkej rozpustnosti vo vode. Podľa oficiálneho vyjadrenia výboru pre ústavné veci EÚ sa v jedle pre zvieratá môže najviac nachádzať 0,1% benzoanu sodného. V Británii bolo používanie benzoanu sodného v perlivých nápojoch nahradené sorbanom draselným.

### Farmaceutické využitie
Benzoan sodný sa používa na liečbu porúch močovinového cyklu, kvôli svojej schopnosti viazať aminokyseliny. Telo je potom schopné tieto aminokyseliny vylúčiť, čím sa znižuje hladina amoniaku v tele.Nedávne štúdia dokázali, že benzoan sodný môže pomôcť ako dodatočná liečba (1 gram na deň), pri liečbe schizofrénie.Benzoan sodný sa takisto využíva pri liečbe hyperamonémie.

### Ostatné využitia
Benzoan sodný sa pridáva do palivovej zmesi pre ohňostroje, ktorý pri horení vydáva piskľavý zvuk.

## Mechanizmus konzervácie jedla
Po tom ako sa kyselina benzoová absorbuje do bunky mikroorganizmu znižuje sa tým vnútrobunkové pH. Keď pH klesne pod 5 alebo nižšie, anaerobné kvasenie glukózy sa prudko zníži, čo spomaľuje rast mikroorganizmov, ktoré sú zodpovedné za skazenie jedla.

## Možné zdravotné riziká
### Tvorba benzénu v perlivých nápojoch
Pokiaľ sa v nápoji nachádza benzoan sodný alebo benzoan draselný spolu s kyselinou askorbovou (E300, vitamín C), može dojsť ku dekarboxylácii kyseliny benzoovej čím vzniká benzén, ktorý je karcinogénny. Keď ale FDA testovala rôzne nápoje, ktoré obsahovali benzoan aj kyselinu askorbovú zistili, že vo väčšine neboli hladiny benzénu vyššie než tie, ktoré svetová zdravotnícka organizácia považuje za nebezpečné. Bolo takisto zistené, že tvorba benzénu je rýchlejšia pri vyššej teplote a vystavení nápoju svetlu.
stred|náhľad|570x570bod|Mechanizmus dekarboxylácie kyseliny benzoovej a tvorby benzénu

### Spojitosť s hyperaktivitou
Podľa štúdia, ktoré v 2007 uverejnila FSA je možné, že určité umelé farbivá v kombinácii s benzoanom sodným môžu byť spojené s hyperaktívnym správaním. Keďže, ale boli výsledky ohľadom benzoanu sodného nejasné FSA odporúčali spraviť ďalší výskum.

## Referencie


Kategória:Soli karboxylových kyselín
Kategória:Zlúčeniny sodíka
211
Mučínska vrchovina

**Mučínska vrchovina** je geomorfologický podcelok Cerovej vrchoviny. Najvyšší vrch podcelku je  vysoký pohraničný vrch Hallgato.

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vnútorné Západné Karpaty]]* → *[[Matransko-slanská oblasť]]* → *[[Cerová vrchovina]]* → ***Mučínska vrchovina***
***
 
Podcelok zaberá západnú časť pohoria a z južnej strany ho vymedzuje slovensko-maďarská hranica. Na území Slovenska ho zo západu a severu ohraničujú Novohradské terasy Lučeneckej kotliny. Východným smerom pokračuje Cerová vrchovina podcelkom Fiľakovská brázda, na juhovýchode nadväzuje Hajnáčska vrchovina.

## Významné vrcholy
* Hallgato – najvyšší vrch podcelku ()
* Veľké Hradište ()
* Blatný vrch ()

## Chránené územia
* Mučínska jaskyňa – prírodná pamiatka

## Referencie

Kategória:Geomorfologické podcelky na Slovensku
Kategória:Cerová vrchovina
Kategória:Vrchoviny na Slovensku
Fiľakovská brázda

**Fiľakovská brázda** je geomorfologický podcelok Cerovej vrchoviny.

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vnútorné Západné Karpaty]]* → *[[Matransko-slanská oblasť]]* → *[[Cerová vrchovina]]* → ***Fiľakovská brázda***
***
 
Podcelok zaberá pás územia v povodí riečky Belina, západne od centrálnej časti pohoria. Zo severu ho ohraničujú Novohradské terasy Lučeneckej kotliny, zvyšná časť susedí už len s podcelkami Cerovej vrchoviny. Na západe leží Mučínska vrchovina, na juhu a juhovýchode nadväzuje Hajnáčska vrchovina a východným smerom pokračuje Bučenská vrchovina.

## Chránené územia
V juhovýchodnej časti podcelok zasahuje do CHKO Cerová vrchovina.

## Doprava
Údolím Beliny vedú dôležité komunikácie; cesta I/71 z Lučenca do Salgótarjánu, rovnakým smerom vedie i železničná trať Fiľakovo – Somoskőújfalu.

## Referencie

Kategória:Geomorfologické podcelky na Slovensku
Kategória:Cerová vrchovina
Kategória:Brázdy na Slovensku
Mecano

**Mecano** bola španielska popová kapela, ktorá vznikla v Madride v roku 1981 a bola aktívna až do roku 1992. Počas tohto obdobia vydala 6 štúdiových albumov a 1 koncertný. Krátky comeback mala v roku 1998, kedy vyšiel kompilačný album s niekoľkými novými skladbami. Mecano sa stala jednou z najúspešnejších španielskych popových kapiel všetkých čias. Kapela je s viac ako 25 miliónmi albumov po celom svete dodnes najpredávanejšou španielskou kapelou. V čase svojho pôsobenia bola považovaná za avant-gardu.

Kapela fungovala v zložení: Ana Torroja (speváčka) a bratia Nacho Cano a José María Cano. V štúdiu a pri živých vystúpeniach s kapelou spolupracovali hudobníci ako Arturo Terriza, Manolo Aguilar, Nacho Mañó, Javier Quílez, Ángel Celada a Óscar Astruga.

Hudobnú kariéru skupiny možno rozdeliť na dve odlišné etapy. Prvá, do roku 1985, bola v podstate synthpop, zatiaľ čo v druhej etape Mecano hralo viac akustický pop rock s prvkami balady, tanca, flamenka, bossanovy, tanga, salsy, rumba flamenca, bolera, pasodoble, a dokonca aj reggae.

Nevídaný úspech mala aj v Hispánskej Amerike. Vďaka úprave niektorých svojich skladieb do iných jazykov prerazili aj v nešpanielsky hovoriacich krajinách ako Taliansko a Francúzsko, napr. s piesňou* **Une femme avec une femme *(v španielskej verzii *Mujer contra mujer*).

Medzi najväčšie hity patria *Hoy no me puedo levantar*, *Maquillaje*, *Aire*, *Hijo de la Luna*, *Me cuesta tanto olvidarte*, *Cruz de navajas*, *Mujer contra mujer*, *La fuerza del destino*, *Un año más*, či *El 7 de septiembre*.

## Diskografia

### Albumy

* *Mecano* (1982)
* *¿Dónde Está El País De Las Hadas?* (1983)
* *Ya Viene el Sol* (1984)
* *Entre el cielo y el suelo* (1986)
* *Descanso Dominical* (1988)
* *Aidalai* (1991)
* *Ana/José/Nacho* (1998)

## Odkazy

## Externé odkazy

* Zona Mecano Oficiálna stránka
* Ana Torroja Ana Torroja - oficiálna stránka

Kategória:Hudobné skupiny ukončené v roku 1998
Kategória:Hudobné skupiny z 1981
Kategória:Španielske hudobné skupiny
Kategória:Španielske popové hudobné skupiny
Citalopram

náhľad|20 mg tabletky Citalopramu

**Citalopram** je antidepresívum zo skupiny SSRI. Okrem liečby depresie sa v niektorých krajinách takisto používa na liečbu iných porúch. V Spojenom kráľovstve, Austrálii a väčšine európskych krajinách sa používa aj na liečbu panickej poruchy bez alebo s agorafóbiou. V Španielsku a Dánsku sa používa na liečbu obsedantno-kompulzívnej poruchy.

## Použitie
### Depresia
Britský národný inštitút pre excelenciu v zdravotnej starostlivosti zaradil Citalopram na 5. miesto z 10 antidepresív, ktoré boli hodnotené podľa ich účinnosti a na 4. miesto, podľa nákladovej účinnosti. Údaje o účinnosti Citalopramu pri liečbe depresie u detí sú, ale nejasné.

### Panická porucha
Citalopram sa používa na liečbu panickej poruchy s alebo bez agorafóbiou v Británii, Európskych krajinách a Austrálii. Dávkuje sa 10 mg/d, pričom sa môže v prípade potreby zvyšovať až na 40 mg/d.

### Ostatné
Citalopram sa často využíva na liečbu úzkosti, obsedantno-kompulzívnej poruchy, dystýmie, Dysmorfofóbie a predmenštruačnej dysforickej poruchy.
Ukázalo sa, že je efektívny pri 85% pacientov s generalizovanou úzkostnou poruchou. Pri liečbe obsedantno-kompulzívnej poruchy je jeho účinnosť porovnateľná s Fluvoxamínom a Paroxetínom. Pri liečbe sociálnej úzkostnej poruche je účinnosť porovnateľná s Moklobemidom. Podľa niektorých štúdií môže byť citalopram užitočný pri zmierňovaní impulzívneho a agresívneho správania. Takisto je účinejší než placebo pri behaviorálnych poruchách spôsobených demenciou. Takisto sa úspešne použil pri liečbe hypersexuality spôsobenej Alzheimerovou chorobou.

## Vedľajšie účinky
Bežnými vedľajšími účinkami Citalopramu sú únava, nespavosť, zvýšenie chuti do jedla, nevoľnosť, nadmerné močenie, sexuálna dysfunkcia, nadmerné potenie a sucho v ústach. Menej často sa objavujú aj srdcové arytmie, zmeny krvného tlaku, zvracanie, rozšírené zreničky, úzkosť a bolesti hlavy. Vzácne môže vyvolať halucinácie a vážne alergické reakcie.
Pokiaľ je Citalopram náhle vysadený môže dôjsť k abstinenčným príznakom, ako napríklad problémy so spánkom, tŕpnutie končatín, pocity úzkosti, problémy so zrakom, búšenie srdca a triašky. Z tohto dôvodu by sa mali po skončení liečby Citalopramom dávky lieku znižovať postupne.

## Metabolizmus
Citalopram je metabolizovaný najmä enzýmom CYP2C19, ale aj enzýmami CYP3A4 a CYP2D6. Má eliminačný polčas 35 hodín, pričom 80% odstráni pečeň a 20% obličky. Eliminácia môže trvať dlhšie u starších ľudí alebo u ľudí s poruchou pečene alebo obličiek. Po začiatku užívania denných dávok trvá približne 1 týždeň, kým sa dosiahne stabilná hladina v krvi.

## Referencie

Kategória:Antidepresíva
Martin Herem

Generálmajor **Martin Herem** (* 17. december 1973, Tallinn, Estónska SSR) je bývalý estónsky generál, bývalý veliteľ Estónskych obranných síl.

Od 15. júla 2016 bol Náčelník Štábu Estónskych obranných síl V januári 2018 bol ministrom obrany navrhnutý do funkcie Veliteľa Estónskych obranných síl, ktorú mal prevziať 5. decembra 2018, dovtedy vykonával svoju dovtedajšiu funkciu.

## Vojenská kariéra
Svoju vojenskú kariéru v Estónskych ozbrojených silách začal v roku 1992. Ešte predtým sa po obnovení nezávislosti Estónska podieľal na spoluzaložení Obrannej ligy. Po ukončení Estónskej národnej vysokej škole obrany a získaní magisterského titulu pracoval ako veliteľ čaty a v štábnych a veliteľských funkciách na úrovni práporu. Po absolvovaní Baltickej vysokej školy obrany vyučoval taktiku na Estónskej národnej vysokej škole obrany. Zúčastnil sa tiež misii v Iraku.

V roku 2006 bol povýšený na majora. Od roku 2007 bol veliteľom štábu a neskôr veliteľom Severovýchodného obranného veliteľstva. V roku 2009 bol povýšený na podplukovníka. Od roku 2012 bol zástupcom veliteľa Estónskej národnej vysokej školy obrany a od roku 2013 jej veliteľom. V rovnakom roku bol povýšený na plukovníka. Od 15. júla 2016 je Náčelníkom Štábu Estónskych obranných síl, stal sa prvým absolventom Estónskej národnej vysokej školy obrany v tejto funkcii. Od roku 2017 bol brigádnym generálom.

V januári 2018 bol ministrom obrany (Jüri Luik) navrhnutý do funkcie veliteľa Estónskych obranných síl. Po prerokovaní v Rade národnej bezpečnosti estónske parlamentu bol na pozíciu menovaný vládou. Funkcie sa mal ujať 5. decembra 2018. Dovtedajší veliteľ bol generál Riho Terras. Vo februári 2018 Herema prezidentka Kersti Kaljulaidová povýšila na generálmajora.

V januári 2024 oznámil svoju rezignáciu z funkcie veliteľa. Predĺžený mandát mal do roku 2025. Funkciu vykonával do 30. júna 2024. V auguste 2024 mal začať pracovať pre Milrem Robotics. Od 1. júla 2024 je veliteľom generálmajor Andrus Merilo.

## Referencie

## Iné projekty

## Zdroj

Kategória:Osobnosti z Tallinnu
Kategória:Estónski generáli
Ius soli

náhľad|upright=2|

**Ius soli** je právna zásada, podľa ktorej má dieťa právo na občianstvo toho štátu, na ktorého území sa narodilo. V Európe, Afrike alebo Ázii nie je veľmi bežná,  naopak veľmi rozšírená je v Amerike.

## Slovensko

Na Slovensku dieťa nadobúda štátne občianstvo vtedy, ak je aspoň jeden z jeho rodičov občanom SR, podobne ako vo väčšine európskych, afrických a ázijských krajín sa tu teda uplatňuje zásada *[[ius sanguinis]]* (nie *ius soli*). 

Výnimku tvoria (podobne ako v iných štátoch) nasledujúce prípady: 
* ak sa dieťa narodí na území Slovenska, pričom jeho rodičia sú bez štátnej príslušnosti,
* ak sa dieťa narodí na území Slovenska, pričom jeho rodičia sú príslušníci iného štátu, no dieťa nemá nárok na občianstvo ani jedného z nich,
* ak sa dieťa narodí, alebo je nájdené na území Slovenska, pričom jeho rodičia nie sú známi, pokiaľ sa nepreukáže jeho príslušnosť k inému štátu, a nenadobudlo narodením občianstvo iného štátu.
V týchto prípadoch sa teda výnimočne uplatňuje *ius soli*. Ak by tieto podmienky neexistovali, deti v spomínaných prípadoch by logicky nemali nárok na občianstvo žiadneho štátu a automaticky by sa stali tzv. apolitmi, teda ľuďmi bez štátnej príslušnosti. Takéto prípady sa snaží obmedziť tzv. Dohovor o redukovaní počtu osôb bez štátnej príslušnosti z roku 1961, ku ktorému Slovensko pristúpilo.

## Referencie

## Zdroj

Kategória:Ústavné právo
Kategória:Latinské právnické výrazy
Hajnáčska vrchovina

**Hajnáčska vrchovina** (maď. Ajnácskői hegység) je geomorfologický podcelok Cerovej vrchoviny. Najvyšší vrch Karanč je s výškou  maximom celého pohoria.

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vnútorné Západné Karpaty]]* → *[[Matransko-slanská oblasť]]* → *[[Cerová vrchovina]]* → ***Hajnáčska vrchovina***
***
 
Podcelok zaberá najvyššiu časť pohoria v slovensko-maďarskom pohraničí, no úzkym pásom pokračuje centrálnou časťou na jeho severný okraj. Na juhu Hajnáčsku vrchovinu vymedzuje štátna hranica, na západe susedí Mučínska vrchovina, na severe Fiľakovská brázda a Bučenská vrchovina. Na severovýchode sa úzky výbežok dotýka Rimavskej kotliny a východným smerom pokračuje Cerová vrchovina podcelkom Petrovská vrchovina.

## Vybrané vrcholy
* Karanč () – najvyšší vrch pohoria
* Šiator ()
* Monica ()
* Pohanský hrad ()
* Ragáč ()

## Chránené územia
Podcelok zasahuje do CHKO Cerová vrchovina, z maloplošných chránených území tu leží:
* Čakanovský profil – prírodná pamiatka
* Šomoška – národná prírodná rezervácia
* Pohanský hrad – národná prírodná rezervácia
* Hajnáčsky hradný vrch – prírodná rezervácia
* Ragáč – národná prírodná rezervácia 
* Soví hrad – prírodná pamiatka
* Kostná dolina – národná prírodná pamiatka
* Ostrá skala – prírodná rezervácia
* Zaboda – prírodná pamiatka
* Steblová skala – prírodná rezervácia

## Referencie

Kategória:Geomorfologické podcelky na Slovensku
Kategória:Cerová vrchovina
Kategória:Vrchoviny na Slovensku
Kostol svätej Barbory (Olomouc)

**Kostol svätej Barbory** () je rímskokatolícky Kostol, ktorý sa nachádza na Selskom námestí v Chválkoviciach, mestskej časti Olomouca.

## Dejiny
Na mieste dnešného kostola stávala kaplka sv. Urbana, pôvodne spravovaná premonštrátmi z konventu na Klášterního Hradiska. Kaplka utrpela veľké škody počas švédského vpádu do Olomouca počas Tridsaťročnej vojny. Okolo roku 1667 bola rozšírená o chrámovú loď a bola novo zasvätená svätej Barbore. V roku 1690 k nej bola pristavaná veža s typickým, tzv. „hanáckým zastrešením“. V roku 1853 budova získala nové klenutie a krátko nato sa stala farským kostolom novovzniknutej samostatnej farnosti. Farnosť Olomouc - Chválkovice je súčasťou Olomouckej arcidiecézy.

3. mája 1958 bol spolu s pútnickou alejou, sochami a ďalšími stavbami vyhlásený za kultúrnu pamiatku.

## Referencie

## Iné projekty

## Zdroj

Barbora
Kategória:Kultúrne pamiatky v okrese Olomouc
Kategória:Kostoly zasvätené svätej Barbore
Kategória:Chválkovice
Pamätník Červenej armády (Ostrava)

thumb|Pamätník Červenej armády

**Pamätník Červenej armády** v Ostrave je národná kultúrna pamiatka nachádzajúca sa v Komenského sadoch v mestskom obvode Moravská Ostrava a Přívoz. Odhalený bol v roku 1946 v rámci osláv 1. výročia oslobodenia Československa. Projekt vypracoval architekt Josef Jírovec, autormi výtvarného prevedenia sú sochári Konrád Babraj a Karel Vávra. Národnou kultúrnou pamiatkou bol pamätník vyhlásený v roku 1978.

## Referencie


## Iné projekty

## Zdroj

Kategória:Stavby v Ostrave
Kategória:Pomníky a pamätníky v Česku
Kategória:Pamätníky druhej svetovej vojny
Kategória:Národné kultúrne pamiatky v Moravsko-sliezskom kraji
Kategória:Moravská Ostrava a Přívoz
Kategória:Bronzové sochy
Malá pevnosť Terezín

thumb|Malá pevnosť Terezín

**Malá pevnosť Terezín** je výrazná časť mesta Terezín nachádzajúca sa na pravom brehu rieky Ohře pri bývalej štátnej ceste I / 8 (teraz cesta II / 608) na trase Praha-Teplice-Drážďany asi 60 kilometrov severne od Prahy a 4 kilometre juhozápadne od Litoměřic. Táto pôvodne vojenská pevnosť vznikla spoločne s celým mestom Terezín koncom 18. storočia na pravom brehu Staré Ohře a v už 19. storočí slúžila ako väzenie.

## Prvá svetová vojna
Za prvej svetovej vojny zohrala malá pevnosť smutnú úlohu žalára pre odporcov rakúsko-uhorského imperializmu a vojny. V tesnej blízkosti Terezína bol zriadený najväčší zajatecký tábor na českom území. 
Za prvej svetovej vojny tu bol väznený srbský nacionalista Gavrilo Princip, ktorý 28. júna 1914 spáchal v Sarajeve atentát na Františka Ferdinanda d'Este a jeho manželku Žofiu Chotkovú. Táto udalosť viedla k vypuknutiu 1. svetovej vojny. Princip zomrel v otrasných podmienkach terezínskeho väzenia po štyroch rokoch 28. apríla 1918 na tuberkulózu.

## Druhá svetová vojna
V čase druhej svetovej vojny tu sídlila od 10. júna 1940 neblaho preslávená väznica pražského gestapa. Vplyvom zlých hygienických podmienok medzi väzňami vypukla v tomto období epidémia škvrnitého týfusu.

## Po 2. svetovej vojne
V rokoch 1945 - 1948 Malá pevnosť slúžila ako internačný tábor pre nemeckých vojnových zajatcov a ďalej tiež pre civilné osoby nemeckej národnosti, ktoré mali byť na základe Benešových dekrétov po vojne odsunuté z Československa do Nemecka.

Dnes sa v Malej pevnosti nachádza sídlo múzejnej, kultúrnej a vzdelávacej inštitúcie *Pamätník Terezín*.
Tesne pred hlavnou západnou bránou Malej pevnosti sa nachádza Národný cintorín Terezín.

## Referencie


## Iné projekty

## Externé odkazy
* Oficiálna stránka Pamätníka Terezín

## Zdroj

## Pozri aj
* Koncentračný tábor Terezín

Kategória:Národné kultúrne pamiatky v Úsťanskom kraji
Kategória:Pevnosti
Kategória:Historické väznice v Česku
Kategória:Stavby v okrese Litoměřice
Kategória:Pomenovania podľa Márie Terézie